## Pravilnik o sadržaju Obrasca R-2

### NN 118/2001 (27.12.2001.), Pravilnik o sadržaju Obrasca R-2

# SREDIŠNJI REGISTAR OSIGURANIKA

1994

Na temelju članka 5. stavka 2. Zakona o
prikupljanju podataka po osiguranicima o obveznim doprinosima, porezu na
dohodak i prirezu porezu na dohodak (»Narodne novine«, broj 114/01), Upravno vijeće
Središnjeg registra osiguranika, na 14. sjednici održanoj 20. prosinca 2001.
godine donijelo je

## PRAVILNIK

### o sadržaju Obrasca R-S

            I. OPĆE ODREDBE

            Članak
1.

Ovim se Pravilnikom propisuje oblik,
sadržaj, način popunjavanja, dostavljanja i kontrola ispravnosti Obrasca R-S,
Specifikacije po osiguranicima o obračunatim i uplaćenim obveznim doprinosima,
porezu na dohodak i prirezu porezu na dohodak (dalje: Obrazac R-S) prema Zakonu
o prikupljanju podataka po osiguranicima o obveznim doprinosima, porezu na
dohodak i prirezu porezu na dohodak (dalje: Zakon).

            II. OBLIK OBRASCA R-S

            Članak
2.

(1) Obrazac R-S sastoji se od stranice A i
jedne ili više stranica B.

2)
Stranica A sadržava:

–
naziv: »Specifikacija po osiguranicima o obračunatim i uplaćenim obveznim
doprinosima, porezu na dohodak i prirezu porezu na dohodak«,

–
u lijevom gornjem kutu: »REGOS - Središnji registar osiguranika«,

–
u desnom gornjem kutu: »Obrazac R-S«,

–
osnovne podatke,

–
podatke o obvezniku podnošenja podataka,

–
kontrolne podatke po obvezniku,

–
ovjeru obveznika podnošenja i

–
datum i ovjeru zaprimanja Obrasca R-S.

(3)
Stranica B sadržava:

– u lijevom gornjem kutu: »REGOS -
Središnji registar osiguranika«,

– u sredini: matični broj ili JMBG
obveznika podnošenja podataka i identifikator obrasca,

– u desnom gornjem kutu: »Obrazac R-S«,

– broj stranice,

– iznosi u kunama i lipama i

– podatke po osiguranicima.

(4) Obrazac R-S je u prilogu ovoga
Pravilnika (Prilog 1.).

III. SADRŽAJ I NAČIN
POPUNJAVANJA

            Članak
3.

Obrazac R-S sadrži podatke koji se
popunjavaju na sljedeći način:

*Stranica A:*

      I.
OSNOVNI PODACI

I.1. IDENTIFIKATOR OBRASCA

Identifikator obrasca za pravne osobe
sastoji se od četiri znamenke slijedeće strukture: prva označava posljednju
znamenku godine za koju se podnosi Obrazac R-S, a ostale su tri redni broj za
navedenu godinu, počevši od broja jedan (001).

Identifikator obrasca za fizičke osobe -
poslodavce sastoji se od tri znamenke slijedeće strukture: prva označava
posljednju znamenku godine za koju se podnosi Obrazac R-S, a ostale su dvije
redni broj za navedenu godinu, počevši od broja jedan (01).

Identifikator obrasca se upisuje u
nastavku »poziva na broj odobrenja« na uplatnim dokumentima za plaćanje svakog
od obveznih doprinosa, poreza na dohodak i prireza porezu na dohodak, a prema
posebnom propisu kojim se propisuje način upla­ćivanja prihoda proračuna,
obveznih doprinosa te prihoda za financiranje drugih javnih potreba.

I.2. PODACI ZA MJESEC I GODINU

Upisuje se mjesec i godina za koje se podnosi
Obrazac R-S. Upisani mjesec je dvoznamenkasti broj, a godina je
četveroznamenkasti broj. Upisani mjesec i godina ne mogu biti kasniji od
mjeseca i godine u kojima se podnosi Obrazac R-S.

Kada se Obrazac R-S podnosi za ostala
primanja, koja se prema propisima o oporezivanju dohotka od nesamostalnog rada
smatraju plaćom (naknada za godišnji odmor, božićnica, jubilarna nagrada i
dr.), kada se ta primanja ne isplaćuju zajedno s plaćom i iznad su neoporezivih
iznosa (šifra vrste uplate 03), u polju Podaci za mjesec upisuje se broj nula
nula (00).

Kada
se Obrazac R-S podnosi po izvršenom nadzoru iz članka 7. stavka 3. ovoga
Pravilnika, a kada se plaćanje razlike odnosi na više godina, Obrazac R-S se
podnosi za svaku godinu posebno i tada se u polju Podaci za mjesec upisuje broj
nula nula (00).

I.3.
VRSTA UPLATE

Upisuje
se šifra vrsta uplate prema Šifrarniku za popunjavanje Obrasca R-S (dalje:
Šifrarnik) koji je u prilogu ovoga Pravilnika (Prilog 2.).

Za
svaku vrstu uplate podnosi se poseban Obrazac R-S.

I.4.
BROJ OSIGURANIKA ZA KOJE SE PODNOSI OBRAZAC R-S

Upisuje
se ukupan broj osiguranika ili drugih osoba za koje se podnosi Obrazac R-S i
mora odgovarati zadnjem rednom broju pod IV.1. na stranici B.

I.5.
BROJ STRANICA B KOJE SE PRILAŽU STRANICI A

Upisuje
se ukupan broj stranica B koje se prilažu uz stranicu A Obrasca R-S. Podatak se
ne upisuje ako se podaci podnose na magnetnom nositelju ili elektronskim putem.

II.
PODACI O OBVEZNIKU PODNOŠENJA PODATAKA

II.1.
MATIČNI BROJ (MB) OBVEZNIKA

Upisuje
se matični broj obveznika - pravne osobe dodijeljen od Državnog zavoda za
statistiku od osam (8) znamenaka. Ako dodijeljeni matični broj ima sedam (7)
znamenaka, upisuje se s vodećom nulom (0).

Ako
obveznik - pravna osoba u svom sastavu ima organizacijske dijelove koji samostalno
obračunavaju i isplaćuju plaću, upisuje se dvanaest znamenaka (12), s tim da je
prvo osmeroznamenkasti broj oznaka matičnog broja obveznika te zatim
četveroznamenkasti broj oznaka organizacijskog dijela poslovnog subjekta.

II.
2. JEDINSTVENI MATIČNI BROJ GRAĐANA (JMBG) OBVEZNIKA

Upisuje
se jedinstveni matični broj građana za fizičku osobu obveznika podnošenja
podataka.

II.3.
NAZIV/PREZIME I IME OBVEZNIKA

Upisuje
se naziv pravne osobe ili prezime i ime fizičke osobe obveznika podnošenja
podataka.

II.4.
ADRESA OBVEZNIKA

Upisuju
se podaci: poštanski broj, naziv mjesta, ulica i kućni broj obveznika
podnošenja podataka.

II.5.
VRSTA OBVEZNIKA

Upisuje
se šifra vrste obveznika podnošenja podataka prema Šifrarniku (Prilog 2).

III.
KONTROLNI PODACI PO OBVEZNIKU PO­DNO­ŠENJA PODATAKA

Upisuju
se podaci na razini obveznika podnošenja podataka i to:

III.1.
OBRAČUNATI MJESEČNI IZNOS (PLAĆA I DRUGI

PRIMITAK/NAKNADA/OSNOVICA)

Upisuje
se zbroj iznosa iz IV.6. sa stranice B.

III.2.
DIO IZNOSA IZ III.1. ZA KOJI SE VRŠI UPLATA

Upisuje
se zbroj iznosa iz IV.7. sa stranice B.

III.3a.
MJESEČNA OBVEZA DOPRINOSA ZA I. STUP MIROVINSKOG OSIGURANJA

Upisuje
se iznos ukupnog obveznog doprinosa za mirovinsko osiguranje temeljem
generacijske solidarnosti (I. stup) koji čini zbroj pojedinačno obračunatih
doprinosa po osiguranicima, na temelju podataka iz IV.6.

III.3b.
UPLATA DOPRINOSA ZA I. STUP MIROVINSKOG OSIGURANJA

Upisuje
se zbroj iznosa iz IV.8. sa stranice B.

III.4a.
MJESEČNA OBVEZA DOPRINOSA ZA II. STUP MIROVINSKOG OSIGURANJA

Upisuje
se iznos obveznog doprinosa za mirovinsko osiguranje na temelju individualne
kapitalizirane štednje (II. stup) koji čini zbroj pojedinačno obračunatih
doprinosa po osiguranicima, na temelju podataka iz IV.6.

III.4b.
UPLATA DOPRINOSA ZA II. STUP MIROVINSKOG OSIGURANJA

Upisuje
se zbroj iznosa iz IV.9. sa stranice B.

III.5a.
MJESEČNA OBVEZA DOPRINOSA ZA OSNOVNO ZDRAVSTVENO OSIGURANJE

Upisuje
se iznos osnovnog obveznog doprinosa za zdravstveno osiguranje koji čini zbroj
pojedinačno obračunatih doprinosa po osiguranicima, na temelju podataka iz
IV.6.

III.5b.
UPLATA DOPRINOSA ZA OSNOVNO ZDRAVSTVENO OSIGURANJE

Upisuje
se zbroj iznosa iz IV.10. sa stranice B.

III.6a.
MJESEČNA OBVEZA DOPRINOSA ZA ZAPO­ŠLJAVANJE

Upisuje
se iznos obveznog doprinosa za zapošljavanje koji čini zbroj pojedinačno
obračunatih doprinosa po osiguranicima, na temelju podataka iz IV.6.

III.6b.
UPLATA DOPRINOSA ZA ZAPOŠLJAVANJE

Upisuje
se zbroj iznosa iz IV.11. sa stranice B.

III.7a.
OBVEZA POREZA NA DOHODAK

Upisuje
se iznos poreza na dohodak koji čini zbroj pojedinačno obračunatih poreza na
dohodak po osiguranicima, na temelju podataka iz IV.6.

III.7b.
UPLATA POREZA NA DOHODAK

Upisuje
se zbroj iznosa iz IV.14. sa stranice B.

III.8a.
OBVEZA PRIREZA POREZU NA DOHODAK

Upisuje
se iznos prireza porezu na dohodak. koji čini zbroj pojedinačno obračunatih
prireza po osiguranicima, na temelju podataka iz IV.6.

III.8b.
UPLATA PRIREZA POREZU NA DOHODAK

Upisuje
se zbroj iznosa iz IV.15. sa stranice B.

III.9.
IZNOS ZA ISPLATU (PLAĆA I DRUGI PRIMITAK/NAKNADA)

Upisuje
se zbroj iznosa iz IV.16. sa stranice B.

OZNAČENA
POLJA ISPOD TOČKE III.9.

Upisuje
se kontrolni broj od četrdeset (40) znakova za obveznika podnošenja podataka na
magnetnom nositelju. Izračun i primjena kontrolnog broja objašnjeni su u
prilogu ovoga Pravilnika (Prilog 3.).

*Podnožje
stranice A:*

POTPIS
OVLAŠTENE OSOBE OBVEZNIKA PODNO­ŠENJA PODATAKA I MJESTO PEČATA (M.P.)

Obveznik
jamči vjerodostojnost podataka na Obrascu R-S potpisom ovlaštene osobe i
pečatom.

DATUM
ZAPRIMANJA

Popunjava
REGOS.

POTPIS
I OVJERA SLUŽBENE OSOBE

Popunjava
REGOS.

*Stranica
B:*

MB/JMBG
obveznika

Upisuje
se matični broj (MB) odnosno jedinstveni matični broj građana (JMBG) obveznika
podnošenja obrasca sa straniceA.

Identifikator
obrasca

Upisuje
se identifikator obrasca sa stranice A.

BROJ
STRANICE

Upisuje se redom
od broja jedan (1) do ukupnog broja stranica.

IV. PODACI PO
OSIGURANICIMA

IV.1. REDNI BROJ

Upisuje se redni
broj osiguranika, a ako ista osoba tijekom izvještajnog razdoblja ima dvije ili
više različitih osnova obračuna (IV.4.), u svaki red se upisuje jedna osnova
obračuna, s tim da se redni broj upisuje samo kod prve osnove obračuna po
osiguraniku.

IV.2. JMBG OSIGURANIKA

Upisuje se
jedinstveni matični broj građana za svakog osiguranika.

IV.2a. PREZIME I
IME OSIGURANIKA

Upisuje se
prezime i ime osiguranika.

IV.3. ŠIFRA
OPĆINE/GRADA

Upisuje se šifra
općine/grada po osiguranicima iz evidencije obveznika podnošenja podataka,
prema Popisu gradova i općina s pripadajućim šiframa u prilogu ovoga Pravilnika
(Prilog 5.). Ovaj podatak je obvezan za sve osiguranike za koje se podnosi
Obrazac R-S.

IV.4. OSNOVA
OBRAČUNA

Upisuje se šifra od devet (9) znamenaka
koju čine:

00 – osnova osiguranja dvije (2) znamenke,

I – invalidnost jedna (1) znamenka,

B – staž s povećanim trajanjem jedna (1)
znamenka,

Z – vrsta doprinosa zdravstvenog
osiguranja jedna (1) znamenka,

SSRR – stvarni sati rada razdoblja četiri
(4) znamenke.

Podaci se
šifriraju prema Šifrarniku (Prilog 2.).

IV.5.
RAZDOBLJE S ISTOM OSNOVOM OBRAČUNA OD - DO

Upisuje
se dan početka i dan završetka razdoblja s istom osnovom obračuna tijekom
izvještajnog razdoblja.

IV.6.
OBRAČUNATI MJESEČNI IZNOS (PLAĆA I DRUGI PRIMITAK/NAKNADA/OSNOVICA)

Upisuje
se mjesečni iznos (plaća i drugi primitak/naknada/osnovica) koji čini mjesečnu
osnovicu za obračun obveznih doprinosa i poreza na dohodak.

Ako
tijekom izvještajnog mjeseca ima dvije ili više djelomičnih uplata, podatak pod
IV.6 se popunjava pri jednoj od njih, a obvezno pri zadnjoj.

IV.7.
DIO IZNOSA IZ IV.6 PREMA KOJEM SE VRŠI UPLATA

Upisuje
se pri svakoj uplati. Ako se radi o potpunoj uplati, podatak je identičan
podatku iz IV.6.

IV.8.
UPLATA OBVEZNIH DOPRINOSA ZA MIRO­VIN­SKO OSIGURANJE

I.
STUP

Upisuje
se iznos doprinosa za obvezno mirovinsko osiguranje temeljem generacijske
solidarnosti po osiguraniku, obra­čunat prema podatku iz IV.7.

IV.9.
UPLATA OBVEZNIH DOPRINOSA ZA MIROVIN­SKO OSIGURANJE

II.
STUP

Upisuje
se iznos doprinosa za obvezno mirovinsko osiguranje temeljem individualne
kapitalizirane štednje po osiguraniku, obračunat prema podatku iz IV.7.

IV.10. UPLATA
OSNOVNOG DOPRINOSA ZA ZDRAV­STVENO OSIGURANJE

Upisuje se iznos
osnovnog doprinosa za zdravstveno osiguranje po osiguraniku, obračunat prema podatku
iz IV.7.

IV.11. UPLATA
OBVEZNOG DOPRINOSA ZA ZAPOŠ­LJA­VANJE

Upisuje se iznos
obveznog doprinosa za zapošljavanje po osiguraniku, obračunat prema podatku iz
IV.7.

IV.12. UPLAĆENE
PREMIJE OSIGURANJA

Upisuje se
podatak o iznosu uplaćene premije životnog, ili/i dopunskog zdravstvenog ili/i
doprinosa dobrovoljnog mirovinskog osiguranja, najviše do visine porezno
priznate olakšice.

IV.13. OSOBNI
ODBITAK

Upisuje se iznos
osobnog odbitka za osiguranika prema propisima o oporezivanju dohotka.

IV.14. UPLATA POREZA
NA DOHODAK

Upisuje se iznos
poreza na dohodak za osiguranika.

IV.15. UPLATA
PRIREZA POREZU NA DOHODAK

Upisuje se iznos
prireza porezu na dohodak za osiguranika.

IV.16. IZNOS ZA
ISPLATU (PLAĆA I DRUGI PRIMITAK/ NAKNA­DA)

Upisuje se iznos
koji je osiguraniku obračunat (plaća i drugi primitak/naknada) nakon odbitka
obveznih doprinosa iz plaće, poreza na dohodak i prireza porezu na dohodak.

Članak 4.

(1) Ako se
Obrazac R-S podnosi kada nema uplate obveznih doprinosa, obveznik podnošenja
Obrasca R-S popunjava podatke na najnižu osnovicu pod: III.1., III.3a.,
III.4a., III.5a., te podatke o osiguranicima od IV.1. do IV.6.

(2) Ako
osiguranik tijekom izvještajnog razdoblja koristi naknadu plaće, odnosno
naknadu na teret nadležnih ustanova i tijela državne uprave, poslodavac ne
popunjava podatke pod IV.6. do IV.16. na stranici B.

(3) Iznimno od
stavka 2. ovoga članka, ako osiguranik koristi naknadu plaće na teret Hrvatskog
zavoda za zdravstveno osiguranje, poslodavac popunjava podatak pod IV.16. na
način utvrđen prema propisima o zdravstvenom osiguranju.

Članak 5.

(1) Ako je
obveznik podnošenja podataka isplatitelj naknade odnosno obračunavatelj
obveznih doprinosa na osnovice osiguranja prema propisima o mirovinskom
osiguranju, zdravstvenom osiguranju ili zapošljavanju popunjavaju se podaci, i
to:

– Hrvatski zavod za mirovinsko osiguranje:
III.1., III.2., od III.3a. do III.5b., III.9., od IV.1. do IV. 10. i IV.16.;

–
Hrvatski zavod za zdravstveno osiguranje: III.1., III.2., III.4a., III.4b.,
III.9., od IV.1. do IV.7., IV.9. i IV.16;

–
Hrvatski zavod za zapošljavanje: III.1., III.2., od III.3a. do III:4b. i
III.9., od IV.1. do IV.9 i IV.16.;

–
centar za socijalnu skrb: III.1., III.2., od III.3a. do III.4b. i III.9, od
IV.1. do IV.9. i IV.16..

(2)
Hrvatski zavod za mirovinsko osiguranje i Hrvatski zavod za zdravstveno
osiguranje su obveznici podnošenja podataka za osiguranike kada je obveznik
plaćanja doprinosa Republika Hrvatska, odnosno kada su oni sami i obveznici
plaćanja doprinosa.

(3)
Hrvatski zavod za zapošljavanje je obveznik podnošenja podataka za osiguranike
kada je on sam i obveznik plaćanja doprinosa.

(4)
Pravne i fizičke osobe, nadležne ustanove i tijela državne uprave su obveznici
podnošenja podataka za druge osobe iz članka 2. stavka 2. Zakona.

            IV. NAČIN I ROK PODNOŠENJA OBRASCA

Članak
6.

(1)
Obrazac R-S podnosi se REGOS-u.

(2) Obveznici podnošenja podataka pri
svakoj uplati obveznih doprinosa posebno podnose Obrazac R-S za osiguranike, a
posebno za druge osobe.

(3) Kada obveznik nije platio obveze, do
kraja mjeseca u kojem dospjevaju obveze, obvezno podnosi Obrazac R-S u kojem su
obračunati doprinosi za mirovinsko i zdravstveno osiguranje na najnižu
osnovicu.

(4) Kod naknadnih isplata za mjesec za
koji su doprinosi za mirovinsko i zdravstveno osiguranje obračunati ili i
uplaćeni na najnižu osnovicu, Obrazac R-S popunjava se na stranici A, pod
III.2. do III.9. kao i podaci pod IV.7. do IV.16. na stranici B u visini
razlike između najniže osnovice i obračunate plaće.

(5) Obveznik može podnijeti podatke na
Obrascu R-S u papirnom obliku, na magnetnom nositelju i elektronskim putem.
Format sloga za predaju Obrasca R-S na magnetnom nositelju ili elektronskim
putem daje se u prilogu ovoga Pravilnika (Prilog 4.).

(6)
Obveznik stranicu A Obrasca R-S podnosi u dva primjerka u papirnom obliku,
neovisno o načinu predaje obrasca. Jedan primjerak ovjerene stranice A Obrasca
R-S vraća se obvezniku, a drugi ostaje u REGOS-u.

Članak 7.

(1)
Iznimno od odredbe članka 6. stavka 2. ovoga Pravilnika, a u slučaju nedostatne
uplate obveza zbog nedostatka sredstava na računu platitelja, prema Obrascu R-S
zaprimljenom od strane REGOS-a i uparenom s nalogom za plaćanje proslijeđenog
na izvršenje, obveznik podnošenja podataka ne dostavlja novi Obrazac R-S.

(2)
Kada nakon podnošenja podataka na Obrascu R-S obveznik podnošenja podataka
utvrdi da su svi ili neki podaci iz podnesenog Obrasca R-S netočni, ispravak
vrši podnošenjem novog Obrasca R-S za isto razdoblje za koje se podaci
ispravljaju. Pri ispravku podataka u Obrascu R-S obveznik podnošenja popunjava
Obrazac R-S na sljedeći način:

–
na stranici A: I. Osnovni podaci i II. Podaci o obvezniku podnošenja podataka
unose se istovjetni podaci kao u Obrascu R-S kojega se ispravlja, osim pod I.3.
Vrsta uplate gdje se upisuje šifra za ispravak (99) i pod I.4. broj osiguranika
za koje se podnosi Obrazac R-S, gdje se upisuje broj osiguranika za koje se
podaci ispravljaju,

–
na stranici A: III. Kontrolni podaci po obvezniku upisuje se samo razlika
između podataka na Obrascu R-S kojega se ispravlja i stvarno utvrđenog podatka,

–
na stranici B: IV. Podaci po osiguranicima upisuje se samo razlika između
podataka na Obrascu R-S kojega se ispravlja i stvarno utvrđenih podataka za osiguranike
čiji se podaci ispravljaju.

(3)
Kada nadležna ustanova ili tijelo državne uprave po izvršenom nadzoru utvrdi
nepravilnost prigodom obračuna i uplate doprinosa, obveznik podnošenja podataka
je dužan dostaviti novi Obrazac R-S s iskazanom odgovarajućom razlikom po
osiguraniku prema zapisniku o izvršenom nadzoru prilikom plaćanja odnosne
razlike, a u zakonom određenom roku. Ako se plaćanje razlike odnosi na više
kalendarskih godina, novi Obrazac R-S se ispostavlja za svaku godinu posebno.

(4)
Kada REGOS prigodom zaprimanja Obrasca R-S primjeti da u Obrascu R-S nedostaje
neki obvezni podatak ili je podatak u njemu pogrešan, upozorit će na to
obveznika podnošenja podataka i, bez zaprimanja, vratiti mu Obrazac R-S radi
ispravka. U slučaju da obveznik podnošenja podataka zahtijeva zaprimanje takvog
Obrasca R-S, REGOS će provesti postupak prema članku 9. Zakona.

(5)
U slučaju prisilne naplate obveza, naplaćene iznose rasporedit će REGOS po
osiguranicima razmjerno udjelu svakog pojedinog osiguranika prema podacima iz
Obrasca R-S evidentiranog u evidenciji neusklađenih Obrazaca R-S.

Članak 8.

Odredbe
ovoga Pravilnika koje se odnose na osiguranike shodno se primjenjuju i na druge
osobe osigurane u određenim okolnostima iz članka 2. stavka 2. Zakona.

VII. PRIJELAZNE I
ZAVRŠNE ODREDBE

Članak 9.

Prva obveza podnošenja Obrasca R-S nastaje
s obračunom i uplatom obveznih doprinosa, poreza na dohodak i prireza porezu na
dohodak za mjesec siječanj 2002.

Članak 10.

Obrazac R-S i drugi prilozi iz članka 3. i
6. ovoga Pravilnika otisnuti su uz ovaj Pravilnik i njegov su sastavni dio.

Članak 11.

Ovaj Pravilnik
stupa na snagu 1. siječnja 2002. godine.

Predsjednik
Upravnog vijeća
**dr. Ljubo Jurčić, v. r.**

![](dodatni/360261.gif)
![](dodatni/360262.gif)

                                    Prilog
2.

ŠIFRARNIK
ZA POPUNJAVANJE OBRASCA R-S

A.
ŠIFRARNIK VRSTE UPLATE

     Pod I.3.- Vrsta uplate, upisuje se jedna od
šifri:

     0            nema
uplate,

     1            potpuna
uplata,

     2            djelomična
uplata,

     3            ostala
primanja,

     4            uplata
na najnižu osnovicu,

     5            uplata
po nadzoru,

     6            uplata
po sudskim presudama i vansudskim nagodbama,

     7            prisilna
naplata,

     8            kamate,

     99          ispravak

B. ŠIFRARNIK VRSTE OBVEZNIKA
PODNOŠENJA PODATAKA

            Pod II..5. – Vrsta obveznika , upisuje se jedna od
pripadajućih šifri za obveznika podnošenja podataka na Obrasca R-S, i to:

     01          poslodavac
pravna osoba

     02          poslodavac
fizička osoba

     03          Hrvatski zavod
za zapošljavanje

     04          Hrvatski zavod
za mirovinsko osiguranje

     5            Hrvatski zavod
za zdravstveno osiguranje

     6            nadležni
centar za socijalnu skrb

     7            Republika
Hrvatska

     8            poslodavac u
stečajnom postupku

     9            poslodavac u
likvidacijskom postupku

     10          poslodavac u
sanacijskom postupku

     11          pravne i
fizičke osobe, nadležne ustanove i državno tijelo za druge osobe

C.
ŠIFRARNIK OSNOVE OBRAČUNA

Pod IV.4. - Osnova obračuna upisuje se šifra od devet (9) znamenaka
koja ima strukturu sljedećeg oblika:

**OO I B Z SSRR:**

**! !
! ! !**

**! !
! ! stvarni sati rada razdoblja**

**! !
! !**

**! !
! vrsta doprinosa zdravstvenog osiguranja**

**! !
!**

**! !
staž s povećanim trajanjem**

**! !**

**!
invalidnost**

**!**

**osnova osiguranja**

C.1.
ŠIFRARNIK OSNOVE OSIGURANJA (prve dvije znamenke pod IV.4 pod oznakom OO)

Pojedini
obveznici podnošenja Obrasca R-S za šifriranje osnova osiguranja koriste šifre:

C.1.1.
POSLODAVAC

     10
Za radnike u radnom odnosu za sve primitke koji se smatraju plaćom

     11 Za osobe koje se nakon završenog
školovanja nalaze na ob­­vez­nom praktičnom radu ili na dobrovoljnoj prak­si­
(volonteri), ako rade s punim radnim vremenom, bez obzira na to primaju li za
svoj rad plaću, odnosno naknadu

     12 Za radnike koje poslodavac sa sjedištem
u Republici Hrvatskoj pošalje u drugu državu radi obavljanja nekog posla za tog
poslodavca

     13 Za hrvatske branitelje i članove
njihovih obitelji za koje je poslodavac u prvoj godini od zaposlenja oslobođen
plaćanja dijela obveznih doprinosa

     14 Za osobe ometene u psihičkom i fizičkom
razvoju za koje je poslodavac oslobođen plaćanja dijela obveznih doprinosa

C.1.2. PRAVNE I FIZIČKE OSOBE,
NADLEŽNE USTANOVE I DRŽAVNO TIJELO

     20 Za druge osobe osigurane u određenim
okolnostima za koje je propisana obveza plaćanja.

C.1.3. OBVEZNICI PODNOŠENJA
PODATAKA ZA NAKNADE –UPLATA DOPRINOSA NA TERET NADLEŽNIH USTANOVA I DRŽAVNOG
TIJELA HZZ

     30 Za nezaposlene osobe koje su mirovinsko osigurane
i koje su ostvarile pravo na novčanu naknadu i ispunjavaju uvjet godina života
za stjecanje prava na starosnu mirovinu, dok ne steknu uvjet staža osiguranja
odnosno mirovinskog staža za priznavanje starosne mirovine ali najviše u
trajanju 5 godina

     31 Za nezaposlene osobe koje su mirovinsko
osigurane, koje u trenutku prestanka radnog odnosa imaju: dijete koje nije
navršilo godinu dana života, odnosno blizance, treće i svako sljedeće dijete
koje nije navšilo drugu godinu života.

     HZMO

     40 Za osiguranike- poljoprivrednike i
članove njihovih kućanstava za doprinose koje plaća RH

     41 Za osiguranike – roditelje koji
obavljaju roditeljsku dužnost u prvoj godini života djeteta za doprinose koje
plaća RH

     42 Za osiguranike – invalidne osobe
(slijepe osobe, osobe oboljele od distrofije, multipleks skleroze i slično) za
dodatni doprinos za staž osiguranja koji se računa u povećanom trajanju koji
plaća RH

     43 Za zaposlene korisnike invalidske
mirovine zbog profesionalne nesposobnosti za rad za pokriće doprinosa
razmjernog dijela staža koji plaća RH

     44 Za osiguranike korisnike prava na
profesionalnu rehabilitaciju za koje doprinos na isplaćenu naknadu plaća HZMO

HZZO

     50 Naknada plaće za vrijeme bolovanja koja
se isplaćuje na teret sredstava HZZO-a

     51 Naknada plaće za vrijeme korištenja
obveznog porodnog dopusta, koja se isplaćuje na teret sredstava HZZO-a

     52 Naknada plaće zbog korištenja porodnog
dopusta do jedne godine života djeteta koja se isplaćuje na teret sredstava
državnog proračuna i naknada plaće zbog korištenja porodnog dopusta do dvije
godine života djeteta za blizance,trojke, četvorke odnosno više djece jednake
dobi, koja se isplaćuje na teret sredstava državnog proračuna

     53 Naknada plaće zbog prava na rad s
polovicom radnog vremena do jedne godine života djeteta, koja se isplaćuje na
teret sredstava državnog proračuna i naknada plaće zbog prava na rad s
polovicom radnog vremena do tri godine života djeteta, koja se isplaćuje na
teret sredstava državnog proračuna

     54 Naknada plaće za vrijeme bolovanja koja se isplaćuje nakon
prestanka radnog odnosa, ako se osiguranik ozlijedio na radu ili obolio od
profesionalne bolesti i koja se isplaćuje sve dok osiguranik nije radno
sposoban odnosno do konačne ocjene radne sposobnosti ili invalidnosti i koja se
isplaćuje na teret sredstava HZZO-a i naknada plaće za vrijeme bolovanja nakon
prestanka radnog odnosa, odnosno obavljanja djelatnosti osobnim radom koja se
isplaćuje najviše 30 dana nakon prestanka radnog odnosa odnosno obavljanja
djelatnosti osobnim radom koja se isplaćuje na teret sredstava HZZO-a

     55 Naknada plaće za vrijeme bolovanja nakon prestanka radnog
odnosa i koja se isplaćuje do isteka korištenja istog prava za vrijeme:

     –  bolesti
i komplikacija u vezi s trudnoćom i porođajem

     –  obveznog
porodnog dopusta

     –  porodnog
dopusta do jedne godine života djeteteta

     –  porodnog
dopusta do dvije godine života djeteta, za

          blizance, trojke, četvorke odnosno
više djece jednake     dobi

     –  posvojiteljskog
dopusta

     –  korištenja
prava na rad s polovicom radnog vremena do  jedne
godine života djeteta

     –  korištenja
prava na rad s polovicom radnog vremena do  tri
godine života djeteta

     –  korištenja
dopusta zbog trudnoće ili dojenja djeteta

     –  korištenje
stanke za dojenje djeteta

     56 Naknada plaće zbog korištenja posvojiteljskog dopusta koja se
isplaćuje na teret sredstava državnog proračuna

     57 Naknada plaće korisnika dopusta zbog trudnoće ili dojenja
djeteta u slučaju koja se isplaćuje na teret sredstava državnog proračuna i

     naknada za odsutnost s rada zbog korištenja prava na stanku za
dojenje djeteta koja se isplaćuje na teret sredstava državnog proračuna

     58 Naknada plaće zbog bolovanja iz članka 23. točka 1.i 2. te
članka 23. točke 4.i 5. u slučaju stečajnog postupka poslodavca, koju isplaćuje
HZZO.

     CSS

     60 Za roditelje djeteta sa težim smetnjama u razvoju koji imaju
pravo na dopust za njegu djeteta do navršene sedme godine djetetova života, za
koje doprinos na naknadu plaća nadležni centar za socijalnu skrb.

     61 Za roditelje djeteta sa težim smetnjama u razvoju koji imaju
pravo na rad s polovicom radnog vremena zbog njege djeteta za koje doprinos na
naknadu plaća nadležni centar za socijalnu skrb.

C.2. ŠIFRARNIK
INVALIDNOSTI

            (treća znamenke pod IV.4, pod
oznakom I)

     Za šifriranje oznake invalidnosti upisuje
se jedna od sljedećih šifri:

     0            Nema
invalidnosti

     1            Invalid
rada

     2            Invalidna
osoba

     3            hrvatski
ratni vojni invalid (HRVI)

C.3 ŠIFRARNIK STAŽA S
POVEĆANIM TRAJANJEM

(četvrta
znamenka pod IV.4, pod oznakom B)

     Za šifriranje oznake staža s povećanim
trajanjem upisuje se jedna od sljedećih šifri:

     0 Nema staža s povećanim trajanjem

     1 Staž s povećanim trajanjem u slučaju kada se svakih 12 mjeseci
efektivnog rada računa kao 14 mjeseci staža osiguranja,

     2 Staž s povećanim trajanjem u slučaju kada se svakih 12 mjeseci
efektivnog rada računa kao 15 mjeseci staža osiguranja,

     3 Staž s povećanim trajanjem u slučaju kada se svakih 12 mjeseci
efektivnog rada računa kao 16 mjeseci staža osiguranja,

     4 Staž s povećanim trajanjem u slučaju kada se svakih 12 mjeseci
efektivnog rada računa kao 18 mjeseci staža osiguranja,

     5
Staž s povećanim trajanjem u slučaju kada se svakih 12 mjeseci efektivnog rada
računa kao 24 mjeseca staža osiguranja

C.4. ŠIFRARNIK VRSTA
DOPRINOSA ZDRAVSTVENOG OSIGURANJA

(peta
znamenka pod IV.4, pod oznakom Z)

     Za šifriranje oznake obveznog zdravstvenog
osiguranja upisuje se jedna od sljedećih šifri:

     0 Nema osnovnog zdravstvenog osiguranja

     1 Doprinos za osnovno zdravstveno osiguranje bez posebnih doprinosa

     2 Poseban doprinos za prava u slučaju ozljeda na radu i
profesionalnih bolesti

     3 Poseban doprinos za korištenje zdravstvene zaštite u
inozemstvu

     4 Doprinos za osnovno zdravstveno osiguranje i posebni doprinos
u slučaju ozljede na radu i profesionalne bolesti

     5 Doprinos za osnovno zdravstveno osiguranje i posebni doprinos
za korištenje zdravstvene zaštite u inozemstvu

     6 Poseban doprinos za prava u slučaju ozljeda na radu i
profesionalnih bolesti i poseban doprinos za korištenje zdravstvene zaštite u
inozemstvu bez doprinosa za osnovno zdravstveno osiguranje

     7
Doprinos za osnovno zdravstveno osiguranje s posebnim doprinosa za prava u
slučaju ozljeda na radu i profesionalnih bolesti i posebnim doprinosom za
korištenje zdravstvene zaštite u inozemstvu

C.5.
STVARNI SATI RADA RAZDOBLJA (zadnje četiri znamenke pod IV.4 pod oznakom SSRR)

Obveznik upisuje stvarne sate rada koje je
osiguranik ostvario u izvještajnom razdoblju i koji su osnova obračuna plaće. Broj
sati rada upisuje se u dužini četiri broja, a posljednja znamenka označava
decimalu bez decimalnog zareza (npr.: 1785 za 178,5 stvarnih sati rada u
izvještajnom razdoblju).

                                       Prilog 3.

IZRAČUN I PRIMJENA
KONTROLNOG BROJA
(označena polja ispod točke III.9 na stranici A
Obrasca R-S)

Kontrolni
broj ili HASH je zapis duljine četrdeset (40) znakova koji se programski
generira iz određenog seta podataka. U ovom slučaju to je zapis generiran iz
svih dostavljenih podataka na magnetnom nositelju (kompletan sadržaj formata
»MN OBRAZAC R-S« koji je opisan u prilogu 4 ovog pravilnika).

Kontrolni
broj generira se prema algoritmu SHA-1. Navedeni algoritam je javno dostupan i
objavljen u publikaciji FIPS 180-1 (Federal Information Processing Standards).
SHA algoritam služi za generiranje sažete reprezentacije bilo kojeg niza
podataka, a primijenjen na nizu bajtova bilo koje duljine uvijek daje rezultat
(HASH) veličine 20 bajtova. Svrha algoritma je mogućnost kontrole integriteta
podataka za koje se generira HASH. Algoritam garantira da će svaka promjena
orginalnog niza podataka uzrokovati generiranje drugog HASH broja. Nije moguće
napraviti dva seta podataka koji daju isti HASH, a tim svojstvom algoritam
osigurava integritet podataka. Ako se kasnije želi provjeriti da li se predani
set podataka, za koji je prethodno izračunat HASH, u međuvremenu promijenio,
ponovno se izračuna HASH i usporedi ga se sa prije zapisanim HASH-om. Ako su
HASH brojevi isti, niz podataka sigurno nije mijenjan.

Nad
podacima iz svih slogova datoteke »MN OBRAZAC R-S« (nad cijelom datotekom)
primjenjuje se SHA algoritam koji daje 20 bajtova prezentiranih u ASCII obliku
heksadecimalnog broja. Rezultat je 40 znakova koji se, pri tisku stranice A
Obrasca R-S, upisuju u predviđenu rubriku. Ukoliko datoteka sadrži podatke za
više obrazaca R-S (više skupina slogova 3, 5 i 7), tada se isti rezultat SHA
algoritma upisuje u predviđenu rubriku na svim stranicama A svih Obrazaca R-S.
Time dobivamo pisani zapis kontrolnog broja svih predanih podataka u jednoj datoteci
na magnetnom nositelju. U slučaju spora između primatelja i podnositelja
podataka, HASH se uvijek može ponovno izračunati i usporediti s orginalnim
zapisom na stranici A Obrasca R-S.

Radi
lakšeg čitanja i kontrole podataka koji se predaju na papiru, u predviđenoj
rubrici za HASH na stranici A Obrasca R-S, stavlja se znak crtica (-) nakon
svakih 10 upisanih znakova.

Na
šalteru REGOS-a, kod primitka stranice (ili stranica) A Obrasca R-S i magnetnog
nositelja s podacima, izvršiti će se od strane šalterskog službenika kontrola
HASH broja izračunatog primjenom SHA algoritma pri učitavanju podataka, te
njegova usporedba s HASH brojem koji je zapisan na stranici (ili stranicama) A
Obrasca R-S. Ako je HASH broj identičan, podaci se službeno prihvaćaju i prosljeđuju
na obradu, a podnositelj podataka je siguran da u slučaju reklamacije može
dokazati koje podatke je predao. U tu svrhu preporuča se da i podnositelj u
svojoj arhivi čuva svaku predanu datoteku kao i stranicu A svakog predanog
Obrasca R-S.

Detaljnije
informacije o algoritmu za HASH mogu se dobiti na Web-stranicama ZAP-a.

                                       Prilog 4.

FORMAT ZA DOSTAVLJANJE OBRASCA R-S NA MAGNETNOM NOSITELJU
(»MN OBRAZAC R-S«)

Obveznik
podnošenja podataka o obveznim doprinosima, porezu na dohodak i prirezu porezu
na dohodak od nesamostalnog rada, samostalne djelatnosti, isplaćenih naknada
umjesto plaća i drugih naknada ili pravna odnosno fizička osoba koju on ovlasti
za vođenje svojeg računovodstva, može Središnjem registru osiguranika
(REGOS-u), uz naloge za plaćanje, podnijeti magnetni nositelj podataka s
podacima iz Specifikacije po osiguranicima o obračunatim i uplaćenim obveznim
doprinosima, porezu na dohodak i prirezu porezu na dohodak (OBRAZAC R-S).

Za
tu namjenu određuje se format za dostavu podataka pod nazivom »MN OBRAZAC R-S«
koji je sastavni dio Pravilnika o obrascu R-S. Format »MN OBRAZAC R-S«
dostavlja se uz tiskani format OBRAZAC R-S Stranica A.

OPIS FORMATA »MN OBRAZAC R-S«

Format »MN OBRAZAC R-S« na magnetnom
nositelju obvezno sadrži slijedeće vrste slogova :

– Tip sloga »0« - POČETNI SLOG FORMATA

– Tip sloga »3« - VODEĆI SLOG JEDNOG
OBRASCA R-S

– Tip sloga »5« - SLOG POJEDINAČNE
TRANSAKCIJE OBRASCA R-S

– Tip sloga »7« - ZAKLJUČNI SLOG JEDNOG
OBRASCA R-S

– Tip sloga »9«
- ZAKLJUČNI SLOG FORMATA

U daljnjem tekstu dan je opis, sadržaj i
struktura svakog od navedenih slogova. Za cijeli format «MN OBRAZAC R-S« na
magnetnom nositelju (sadržaj svih slogova) potrebno je generirati kontrolni
broj tzv. HASH i upisati na stranicu A obrasca R-S koja se predaje na papiru (ili
više stranice A ukoliko format sadrži podatke za više obrazaca R-S) prema
uputama u prilogu 3 ovog pravilnika.

            Zahtjevana obilježja magnetnog
zapisa:

• Format »MN OBRAZAC RS« podnosi se, do
novih uputa, isključivo na DISKETI 3.5žž u obliku ASCII (tekst) datoteke.

• Svaki redak u datoteci zaključen je s
kodnom sekvencom Hex(0D)+Hex(0A) = CR+LF. Zapis se dodaje iza zadnjeg podatka u
svakom retku (»tip sloga«).

• Preporuka je zapis ostvariti u kodnoj stranici
(CP = 1250). Za obradni sustav ovo je predodređena kodna stranica s čime se
osigurava ispravno interpretiranje svih znakova tijekom faza obrade i u
izvještajima. Ukoliko je zapis u datoteci pripremljen pod nekom drugom kodnom
stranicom, tada će »formalna kontrola« zamjeniti s znakom »#« dijakritičke
znakove (ŠĐČĆŽšđčćž) koji se ne mogu kvalitetno interpretirati.

            Ime datoteke:

Zbog pretpostavke da će neki poslovni
sustavi obveznika, za pripremu formata rabiti DOS okruženje definira se format
imena REGOS.RSx, pri čemu je:

REGOS = konstanta

RS = konstanta

x = redni broj (0 – 9) datoteke ukoliko se
javi potreba zapisivanja više datoteka na isti magnetni nositelj (disketu)

1.
POČETNI SLOG FORMATA – tip sloga 0

Određuje početak formata i pojavljuje se
jednom na početku svakog formata na magnetnom nositelju podataka. Sadrži
podatke o pravnoj ili fizičkoj osobi koja je formirala slog na magnetnom
nositelju (obveznik - ukoliko sam podnosi obrazac odnosno ovlaštena pravna ili
fizička osoba ukoliko predaje za jednog ili više svojih komintenata).

Podatak o matičnom broju ovlaštene
osobe/obveznika (polje RS0MABR), odnosno podatak o jedinstvenom matičnom broju
ovlaštene osobe/obveznika (polje RS0JMBG) je jedinstveno obilježje kojim je
određena ovlaštena osoba/obveznik podnošenja OBRASCA R-S. Popunjava se ili
jedan ili drugi podatak, ovisno o tipu ovlaštene osobe/obveznika, a drugi
podatak popunjava se nulama.

Ukoliko se popunjava polje RS0MABR
kontrolna znamenka nalazi se na 8-mjestu. Ako matični broj ima manje od 8
znamenka upisuju se vodeće nule. Ako se radi o središnjem poslovnom subjektu
mjesta od 9 do 12 popunjavaju se nulama. Ako se radi o jedinici u sastavu
središnjeg poslovnog subjekta, mjesta od 9 do 12 popunjavaju se rednim brojem
te jedinice u sastavu.

Ukoliko se popunjava polje RS0JMBG
kontrolna znamenka nalazi se na 13-om mjestu.

if !supportEmptyParas endif

|  |  |  |  |  |  |  |
| --- | --- | --- | --- | --- | --- | --- |
| **Red** | **Naziv** | **Opis polja** | **F** | **od** | **do** | **Broj** |
| **broj** | **polja** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | **mjesta** |
| 01. | RS0MABR | Matični broj ovlaštene osobe | N | 1 | 12 | 12 |
| 02. | RS0JMBG | JMBG ovlaštene osobe | N | 13 | 25 | 13 |
| 03. | RS0NAOB | Naziv/Prezime i ime ovlaštene osobe | C | 26 | 75 | 50 |
| 04. | RS0ADOB | Adresa ovlaštene osobe | C | 76 | 125 | 50 |
| 05. | RS0OSOB | Osoba za kontakt | C | 126 | 175 | 50 |
| 06. | RS0TELE | Telefon za kontakt | C | 176 | 185 | 10 |
| 07. | RS0MAIL | E-mail adresa | C | 186 | 215 | 30 |
| 08. | RS0DTMN | Datum formiranja MN OBRAZAC R-S **DDMMGGGG** | N | 216 | 223 | 8 |
| 09. | RS0OFOR | Oznaka formata (sadržaj »RS400«) | C | 224 | 228 | 5 |
| 10. | RS0REZE | Rezerva | C | 229 | 399 | 171 |
| 11. | RS0TIPS | Tip sloga | N | 400 | 400 | 1 |

if !supportEmptyParas endif

2.
VODEĆI SLOG JEDNOG OBRASCA R-S – tip sloga 3

Određuje početak jednog OBRASCA R-S i
pojavljuje se jednom na početku svakog OBRASCA R-S u formatu na magnetnom
nositelju podataka.

Polja RS3MABR odnosno RS3JMBG popunjavaju
se podacima obveznika prema prethodno navedenim pravilima za popunjavanje polja
RS0MABR odnosno RS0JMBG za ovlaštenu osobu/obveznika.

Svi
iznosi su u kunama s lipama, zaokruženi na dvije decimale i dugački 15 znakova,
s time da se decimalni zarez ne upisuje (zadnje dvije znamenke označavaju decimalne
vrijednosti). Iznosi se upisuju s vodećim nulama, a prvi znak u polju za iznos
treba uvijek biti znak + ili vodeća znamenka ako je vrijednost pozitivna,
odnosno znak – ako je vrijednost negativna.

|  |  |  |  |  |  |  |
| --- | --- | --- | --- | --- | --- | --- |
| **Red** | **Naziv** | **Opis polja** | **F** | **od** | **do** | **Broj** |
| **broj** | **polja** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | **mjesta** |
| 01. | RS3MABR | Matični broj obveznika | N | 1 | 12 | 12 |
| 02. | RS3JMBG | JMBG obveznika | N | 13 | 25 | 13 |
| 03. | RS3RBSU | Identifikator obrasca | N | 26 | 29 | 4 |
| 04. | RS3NAOB | Naziv/Prezime i ime obveznika | C | 30 | 79 | 50 |
| 05. | RS3ADOB | Adresa obveznika | C | 80 | 129 | 50 |
| 06. | RS3VROB | Vrsta obveznika | N | 130 | 131 | 2 |
| 07. | RS3MMGG | Mjesec i godina za koje se podnose podaci (**MMGGGG**) | N | 132 | 137 | 6 |
| 08. | RS3VRUP | Vrsta uplate | N | 138 | 139 | 2 |
| 09. | RS3BROS | Broj osiguranika za koje se podnosi R-S | N | 140 | 144 | 5 |
| 10. | RS3OBIM | Obračun. mjeseč. iznos (plaća i drugi  primitak/naknada/osnovica) | N | 145 | 159 | 15 |
| 11. | RS3DIOI | Dio iznosa iz polja RS3OBIM prema kojem se vrši uplata | N | 160 | 174 | 15 |
| 12. | RS3MST1 | Mjesečna obveza doprinosa za I. stup MO | N | 175 | 189 | 15 |
| 13. | RS3UST1 | Uplata doprinosa za I. stup MO | N | 190 | 204 | 15 |
| 14. | RS3MST2 | Mjesečna obveza doprinosa za II. stup MO | N | 205 | 219 | 15 |
| 15. | RS3UST2 | Uplata doprinosa za II. stup MO | N | 220 | 234 | 15 |
| 16. | RS3MZDR | Mjesečna obveza doprinosa za osnovno zdravstveno osiguranje | N | 235 | 249 | 15 |
| 17. | RS3UZDR | Uplata doprinosa za osnovno zdravstveno osiguranje | N | 250 | 264 | 15 |
| 18. | RS3MZAP | Mjesečna obveza doprinosa za zapošljavanje | N | 265 | 279 | 15 |
| 19. | RS3UZAP | Uplata doprinosa za zapošljavanje | N | 280 | 294 | 15 |
| 20. | RS3MPOR | Obveza poreza na dohodak | N | 295 | 309 | 15 |
| 21. | RS3UPOR | Uplata poreza na dohodak | N | 310 | 324 | 15 |
| 22. | RS3MPRI | Obveza prireza porezu na dohodak | N | 325 | 339 | 15 |
| 23. | RS3UPRI | Uplata prireza porezu na dohodak | N | 340 | 354 | 15 |
| 24. | RS3NETO | Iznos sa isplatu (plaća i drugi primitak/nakn.) | N | 355 | 369 | 15 |
| 25. | RS3REZE | Rezerva | C | 370 | 399 | 30 |
| 26. | RS3TIPS | Tip sloga | N | 400 | 400 | 1 |

if !supportEmptyParas endif

3. SLOG POJEDINAČNE TRANSAKCIJE – tip sloga 5

Pojedinačnom
transakcijom označavaju se podaci po osiguranicima. Ovaj tip sloga pojavljuje
se najmanje jednom u sklopu svakog OBRASCA R-S na formatu.

|  |  |  |  |  |  |  |
| --- | --- | --- | --- | --- | --- | --- |
| **Red** | **Naziv** | **Opis polja** | **F** | **od** | **do** | **Broj** |
| **broj** | **pollja** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | **mjesta** |
| 01. | RS5JMBG | JMBG osiguranika | N | 1 | 13 | 13 |
| 02. | RS5IMPR | Prezime i ime osiguranika | C | 14 | 43 | 30 |
| 03. | RS5GROP | Šifra općine/grada | N | 44 | 47 | 4 |
| 04. | RS5OSOB | Osnov obračuna | CN | 48 | 56 | 9 |
| 05. | RS5RAZD | Razdoblje s istim osnovom obračuna | N | 57 | 60 | 4 |
| 06. | RS5OBIM | Obračunati mjesečni iznos (plaća i drugi primitak/naknada/osnovica) | N | 61 | 75 | 15 |
| 07. | RS5DIOI | Dio iznosa iz polja RS5OBIM prema kojem se vrši uplata | N | 76 | 90 | 15 |
| 08. | RS5UST1 | Uplata obveznog doprinosa za mirovinsko osiguranje I. stup | N | 91 | 105 | 15 |
| 09. | RS5UST2 | Uplata obveznog doprinosa za mirovinsko osiguranje II. stup | N | 106 | 120 | 15 |
| 10. | RS5UZDR | Uplata obveznog doprinosa za osnovno zdravstveno osiguranje | N | 121 | 135 | 15 |
| 11. | RS5UZAP | Uplata obveznog doprinosa za zapošljavanje | N | 136 | 150 | 15 |
| 12. | RS5PROS | Uplaćene premije osiguranja | N | 151 | 165 | 15 |
| 13. | RS5ODBI | Osobni odbitak | N | 166 | 180 | 15 |
| 14. | RS5UPOR | Uplata poreza na dohodak | N | 181 | 195 | 15 |
| 15. | RS5UPRI | Uplata prireza porezu | N | 196 | 210 | 15 |
| 16. | RS5NETO | Iznos za isplatu (plaća i drugi primitak/naknada) | N | 211 | 225 | 15 |
| 17. | RS5REZE | Rezerva | C | 226 | 399 | 174 |
| 18. | RS5TIPS | Tip sloga | C | 400 | 400 | 1 |

if !supportEmptyParas endif

Svi iznosi su u kunama s lipama, a
popunjavaju se prema prethodno navedenom pravilu za popunjavanje iznosa u slogu
tipa 3.

4.
ZAKLJUČNI SLOG JEDNOG OBRASCA R-S – tip sloga 7

Određuje
kraj jednog OBRASCA R-S i pojavljuje se jednom na kraju svakog OBRASCA R-S u
formatu na magnetnom nositelju podataka.

if !supportLineBreakNewLine
endif

|  |  |  |  |  |  |  |
| --- | --- | --- | --- | --- | --- | --- |
| **Red** | **Naziv** | **Opis polja** | **F** | **od** | **do** | **Broj** |
| **broj** | **pollja** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | **mjesta** |
| 01. | RS7JMBG | Matični broj obveznika | N | 1 | 12 | 12 |
| 02. | RS7JMBG | JMBG obveznika | N | 13 | 25 | 13 |
| 03. | RS7RBSU | Identifikator obrasca | N | 26 | 29 | 4 |
| 04. | RS7BRSL | Broj slogova tipa 5 koji se pojavljuju u ovom obrascu | N | 30 | 34 | 5 |
| 05. | RS7DTRS | Datum formiranja obrasca R-S (**DDMMGGGG**) | N | 35 | 42 | 8 |
| 06. | RS7REZE | Rezerva | C | 43 | 399 | 357 |
| 07. | RS7TIPS | Tip sloga | N | 400 | 400 | 1 |

if !supportEmptyParas endif

**5. ZAKLJUČNI SLOG FORMATA – tip sloga 9**

Određuje kraj formata i pojavljuje se
jednom na kraju svakog formata na magnetnom nositelju podataka.

Predviđeno polje za digitalni potpis
koristit će se, za one korisnike koji se odluče za ovakav način identifikacije,
nakon donošenja zakona o digitalnom potpisu i na način koji će biti propisan
posebnim uputama.

Ako
na magnetnom nositelju zapisa, nakon završenog prijepisa na magnetni nositelj
odnosno završene »sesije« prijenosa formata, ne postoji ovaj tip sloga, format
nije uredno primljen i potrebno je ponoviti prijepis (»sesiju«).

|  |  |  |  |  |  |  |
| --- | --- | --- | --- | --- | --- | --- |
| **Red** | **Naziv** | **Opis polja** | **F** | **od** | **do** | **Broj** |
| **broj** | **pollja** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | **mjesta** |
| 01. | RS9MABR | Matični broj ovlaštene osobe | N | 1 | 12 | 12 |
| 02. | RS9JMBG | JMBG ovlaštene osobe | N | 13 | 25 | 13 |
| 03. | RS9DTMN | Datum formiranja MN OBRAZAC R-S **DDMMGGGG** | N | 26 | 33 | 8 |
| 04. | RS9BROJ | Broj R-S obrazaca u formatu | N | 34 | 36 | 3 |
| 05. | RS9REZE | Rezerva | C | 37 | 271 | 235 |
| 06. | RS9DIGP | Digitalni potpis | CN | 272 | 399 | 128 |
| 07. | RS9TIPS | Tip sloga | N | 400 | 400 | 1 |

if !supportEmptyParas endif

                                       Prilog 5.

[POPIS
GRADOVA I OPĆINA S PRIPADAJUČIM ŠIFRAMA \*)](dodatni/360263.htm)

Pravilnik, NN 118/2001-1994
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)